text: Ein uppliving burturav var tað undir Føroyaferð okkara í mai-juni at vitja Kallsoynna, har familja okkara í faðirætt hevur nakrar røtur. Abbi mín, sum eg ongantíð hitti, tí hann doyði í 1938, vaks upp í Innistovu á Trøllanesi.
text: #000000
text: Tí var tað ein serstøk gleði at sita í Innistovu hjá bóndahjúnunum, Gertrud og Jógvan saman við Susan,systrunum og Jefri, svági. At hoyra Jógvan, skyldmann okkara, greiða frá viðurskiftunum í ættini og hesi gomlu bóndabygd var sera fangandi og áhugavert.
text: #000001
text: Eisini fingu vit høvi at síggja kirkjuna í Mikladali, sum Jóhannes abbi arbeiddi uppá fyri 100 árum síðani. Snøggi talarapallurin – og ein minni pallur við síðuna av – eru lutir, sum abbi smíðaði fyri 100 árum síðani. Hetta vistu vit ikki um frammanundan, og tí gjørdist hetta serliga forvitnisligt hjá okkum at síggja. Jóhannes á Nesi, sum abbi okkara varð kallaður, var vist ein sera góður handverkari.
text: #000002
text: Omma okkara, Maria Joensen, var ættað úr Havn, og virkaði í fleiri ár sum lærarakvinna í bygdunum á Kalsoynni. Og har hittust hon og abbi fyri góðum 100 árum síðani.
text: #000003
text: Heima á klettunum í góðum várveðri
text: #000004
text: Din e-mailadresse vil ikke blive publiceret. Krævede felter er markeret med *
text: #000006